Μαρούσι, 24 Απριλίου 2017

**ΑΝΑΚΟΙΝΩΣΗ**

Η ΟΤΕ Α.Ε. ανακοινώνει ότι η λιανική τιμή ονομαστικού τιμοκαταλόγου για χρέωση αστικών και υπεραστικών κλήσεων προς όλα τα εθνικά δίκτυα σταθερής τηλεφωνίας καθώς και προς εθνικά κινητά όλων των εταιριών κινητής τηλεφωνίας μεταβάλλεται. Αναλυτικά, από 23/05/2017 θα ισχύσουν οι παρακάτω τιμολογιακές μεταβολές:

* Η χρέωση των αστικών κλήσεων για όλες τις ημέρες της εβδομάδας προς όλα τα εθνικά δίκτυα σταθερής τηλεφωνίας αυξάνεται από 0,045€ σε 0,055€ ανά λεπτό επικοινωνίας.
* Η χρέωση των υπεραστικών κλήσεων για όλες τις ημέρες της εβδομάδας προς όλα τα εθνικά δίκτυα σταθερής τηλεφωνίας αυξάνεται από 0,060€ σε 0,065€ ανά λεπτό επικοινωνίας.
* Η χρέωση των κλήσεων προς εθνικά κινητά για όλες τις ημέρες της εβδομάδας αυξάνεται από 0,070€ σε 0,090€ ανά λεπτό επικοινωνίας .

Οι ανωτέρω τιμές συμπεριλαμβάνουν ΦΠΑ 24%.

Οι συνδρομητές έχουν δικαίωμα επιλογής κάποιου οικονομικού προγράμματος του ΟΤΕ ή καταγγελίας της σύμβασής τους αζημίως εντός 1 μηνός από την ημερομηνία της ενημέρωσής τους.

Περισσότερες πληροφορίες στο [www.cosmote.gr](http://www.cosmote.gr)/fixed, στο 13888 ή στο Δίκτυο Καταστημάτων COSMOTE - ΓΕΡΜΑΝΟΣ.